Da spiller til årets Dana Cup gik optog gennem byen, demonstrerede spillerne fra Island, hvordan man laver den kendte islandske hilsen.

Den islandske hilsen blev kendt under EM i Frankrig denne sommer. Vi har set det islandske landshold lave den flere gange, og mandag aften kom den også til Hjørring. Her viste de islandske spillere, der deltager i årets Dana Cup, hvordan man skal lave den. Spillerne fik sat hele Bredbånd Nord Arena i gang med den velkendte hilsen, og også TV2 Nords reporter Kresten Mosbæk var med. Dermed kunne man ikke undgå at opdage, at der også er kommet islændinge til Danmark for at spille fodbold til Dana Cup.